open-index/open-wikipedia-markdown huggingface dataset:
Lause (ohjelmointi)

**Lause** () ohjelmoinnissa on imperatiivisella ohjelmointikielellä tehdyn ohjelman osa, joka suorittaa jonkin tehtävän. Tyypillisiä lauseita ovat asetuslause, ehtolause, toistolause ja proseduurikutsu (aliohjelmakutsu). Jotkin lauseet, kuten ehtolause, voivat sisältää toisia lauseita. Lauseessa parametrina käytettävää, numeeriseksi arvoksi tai totuusarvoksi evaluoitavaa lauseen osaa kutsutaan *[[Lauseke (ohjelmointi)|lausekkeeksi]]*.

Esimerkki ehtolauseesta C:n kaltaisella kielellä:

```c
if ( lauseke ) 
    lause
else 
    lause
```


Lauseet voidaan koota useimmissa ohjelmointikielissä kootuiksi lauseiksi eli lohkoiksi:

```
{
    lause1;
    lause2;
    …
    lauseN;
}
```


Lause voi olla myös tyhjä lause, joka ei tee mitään.
Jokke Kangaskorpi

**Jokke Kangaskorpi** () oli suomalainen jalkapalloilija.

Kangaskorpi oli Mikkelin Palloilijoiden kasvatti. Hän nousi seuran liigajoukkueeseen 1987 vasta 15-vuotiaana. Kangaskorpi edusti MP:ta yhdeksän kauden ajan kunnes siirtyi Valkeakosken Hakaan kaudeksi 1995. Ensimmäinen kausi Hakassa päättyi Suomen mestaruuteen, joka jäi Kangaskorven ainoaksi. Haka putosi Veikkausliigasta seuraavan kauden päätteeksi ja Kangaskorpi siirtyi Ruotsiin Superettanin Lira BK:n riveihin. Seuraavien kahden vuoden aikana Kangaskorpi pelasi Liran ohella niin ikään Superettanissa olleessa Gefle IF:ssä sekä muutamien otteluiden ajan Mikkelin Palloilijoissa ja Tampereen Pallo-Veikoissa. Viimeisen kautensa pääsarjatasolla Kangaskorpi pelasi Kotkan TP:ssa 2000, jonka jälkeen hän palasi vielä kuudeksi kaudeksi kasvattajaseuransa riveihin. Nuo vuodet MP pelasi Ykkösessä ja Kakkosessa. Kangaskorpi ehti urallaan pelata yhteensä 244 liigaottelua, joissa hän teki 34 maalia.

Kangaskorpi nousi jo varhain nuorten maajoukkueisiin. Hän pelasi kaikkiaan 31 poikien ja 24 nuorten maaottelua. Kangaskorpi valittiin 1987 vuoden lupaavimmaksi poikapelaajaksi Suomessa. Suomen A-maajoukkueeseen Kangaskorpi nousi 1994 ja hän pelasi uransa aikana 11 maaottelua.

Jalkapallon lisäksi Kangaskorpi on pelannut maalivahtina jääpalloa nuorisomaajoukkueissa ja hän edusti liigassa pelannutta Mikkelin Kamppareita kaudella 2005-2006.

Myös Jokke Kangaskorven veli Juuso Kangaskorpi on pelannut Suomen A-maajoukkueessa ja poikamaajoukkueissa.

Kangaskorpi kuoli 37-vuotiaana 1. toukokuuta 2009.

## Lähteet
* 

### Viitteet
HMS Hercules (1910)

**HMS Hercules** oli Britannian kuninkaallisen laivaston Colossus-luokan taistelulaiva.

## Valmistus

Alus tilattiin Palmers Shipbuilding and Iron Companyltä Jarrowista, missä köli laskettiin 30. heinäkuuta 1909. Alus laskettiin vesille 10. toukokuuta 1910 ja otettiin palvelukseen 31. heinäkuuta 1911.

## Palvelus
Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä *Hercules* liitettiin 1. taistelulaivaviirikköön Suureen laivastoon (). Se otti 1916 osaa Skagerrakin taisteluun, jolloin se ampui 98 laukausta pääaseillaan. Alukseen ei osunut yhtään suoraa osumaa, mutta se kärsi pieniä vaurioita sirpaleista.

*Hercules* siirrettiin 4. taistelulaivaviirikön lippulaivaksi kesäkuussa 1916. Ollessaan viirikkönsä kanssa merellä alukset kohtasivat Saksan avomerilaivaston matkalla kohti Sunderlandia. Sodan viimeisessä kohtaamisessa Saksan avomerilaivaston kanssa 24. huhtikuuta 1918 *Hercules* yhdessä ''HMS St. Vincentin'' kanssa saivat käskyn purjehtia Orkneylle tukemaan *[[HMS Agincourt (1914)|HMS Agincourtia]]* ja 2. risteilijäviirikköä. *Hercules* oli 22. marraskuuta saattamassa antautuvaa Saksan keisarikunnan laivastoa operaatiossa ZZ.

Alus siirrettiin helmikuussa 1919 reserviin. Se myytiin saksalaiselle laivanromuttamolle 8. marraskuuta 1921 ja alus siirrettiin Rosythistä Kieliin romutettavaksi.

## Lähteet
*

### Viitteet

## Aiheesta muualla
* Worldwar1.co.uk
Antti Isokangas

**Antti Isokangas** (s. Oulu) on helsinkiläinen toimittaja. Hän on koonnut kaksi kirjaa väärin kuulluista laulunsanoista ja ollut kirjoittamassa Radio City- ja Helsinki-aiheista kirjaa *City on sinun* (2000). Isokangas on ollut free-lancer avustaja monessa mediassa mm. City-lehdessä. Isokangas oli Nöjesguidenin ja Veli-lehden päätoimittaja. 

## Teokset
* 
* 
* 
* 
* 

## Lähteet
Hugo Lagus

**Hugo Wilhelm Lagus** (3. tammikuuta 1871 Helsinki – 11. joulukuuta 1946 Pori) oli suomalainen taloustieteilijä, kirjailija ja Porin kauppakoulun johtaja.

Laguksen vanhemmat olivat valtioneuvos Jakob Johan Wilhelm Lagus ja tämän 2. vaimo Kristina Wilhelmina Kunelius. Hän pääsi ylioppilaaksi 1890, valmistui filosofian kandidaatiksi 1892 ja maisteriksi 1894 sekä väitteli tohtoriksi Heidelbergin yliopistossa 1908. Lagus teki 1898–1899 tutkimusmatkan Kameruniin, ja myöhemmin hän teki opintomatkat New Yorkiin 1903 ja Heidelbergiin 1907–1908.

Lagus toimi Porin kauppakoulun opettajana ja johtajana 1901–1934. Hän perusti myös Porlan kalanviljelyslaitoksen Lohjalle 1919. Porlan laitos oli Suomen ainoa keskieurooppalaistyyppinen lampiviljelylaitos. Lagus rakennutti vuoden 1905 paikkeilla Lohjanjärven rannalle Vähä-Ojamoon jugend-tyylisen *[[Villa Haikari]]n* eli *Harbonäsin* huvilan, jonka hän myi 1938 Lohjan kauppalalle. Huvilassa toimi 1960-luvulle saakka kahvila ja retkeilymaja, ja 1990-luvulle se kunnostettiin kesäravintolan käyttöön.

## Teoksia
* *Från tropikerna : bilder och berättelser*. Söderström 1901
* *En berättelse om alkohol*. Söderström 1907
* *Taloustieteen oppikirja*. Otava 1907
* *Über den Holzexport und die Wälder Finlands, Inaugural-Dissertation zur Erlangung der Doktorwürde der hohen philosophischen Fakultät der Ruprecht-Karls-Universität zu Heidelberg*, väitöskirja. Heidelberg 1908
* *Vid sidan af vägen*. Söderström 1915
* *Henrik Fabian Valentin I, I skolan*. Söderström 1916
* *Henrik Fabian Valentin II, Studenten*. Söderström 1917
* *Henrik Fabian Valentin III, Till lifvet*. Söderström 1918
* *Assistenten Aristides Tejtus äventyr*; med teckningar av Toivo Vikstedt. Söderström 1920
* *Kumo elvs flottningsbolag 1876-1925 : en översikt*. Helsingfors 1926
* *W. Rosenlew & co. aktiebolag 1853-1928*. W. Rosenlew, Björneborg 1928
* *Porlan kalanviljelyslaitos 1916-1928*. Otava 1930
* *Fredrik Wilhelm Rosenlew : 1831-1892*. WSOY 1931
* *En gammal akademisk släkt : [Lagus], enligt familjebrev tecknad av Hugo Lagus*. Svenska litteratursällskapet i Finland, Helsingfors 1936

## Katso myös
* Lagus

## Lähteet
* Suomen kirjailijat tietokanta 
* Wikiaineisto: Kuka kukin oli 1961
* Haikarin huvila
Väärin kuullut laulunsanat

**Väärin kuullut laulunsanat** ovat kognitiivinen ilmiö, jossa ihmismieli kuulee laulun tai muun lauseparren sanat väärin mutta kuitenkin jotenkin itselleen ymmärrettävällä tavalla. Ilmiön englanninkielisen nimityksen *mondegreen* esitti ensimmäisenä Sylvia Wright tarjoten esimerkkinä 1600-lukulaisen balladin säkeen:


Ye Highlands and ye Lowlands,
Oh, where hae ye been?
They hae slain the Earl Amurray,
And Lady Mondegreen.


Viimeinen rivi oli oikeasti ”And laid him on the green.”

Englanninkielisellä kielialueella tämän termin vakiintumisen varmistajia ovat olleet pakinoitsija William Safire *[[New York Times]]* -lehdestä ja Jon Carroll *[[San Francisco Chronicle]]sta*.

## Uudelleen tekstitetyt musiikkivideot

Ilmiöön rinnastuu 2000-luvulla internet-ilmiöksi noussut eri kielisten musiikkivideoiden tekstittäminen uudelleen humoristisesti jollakin muulla kielellä, mistä on lukuisia esimerkkejä esimerkiksi YouTube-verkkopalvelussa. Näitä ovat olleet muun muassa ruotsiksi tekstitetty arabiankielinen iskelmä ”Miin ma kenti” () ja suomeksi tekstitetty kurdinkielinen kappale ”Pinsedî Zêde” (), samoin kuin ruotsiksi on tekstitetty myös venäjäksi lauletut Neuvostoliiton hymni ja Kansainvälinen. Japanissa ilmiö tunnetaan nimellä *Soramimi*.

## Kirjallisuutta
* 

## Aiheesta muualla
* Väärin kuullut lyriikat
Vanajan vaakuna

**Vanajan kunnanvaakuna** on saanut aiheensa Hämeen maakunnan tunnuseläimestä ilveksestä. Maakunnan asutus alkoi aikanaan Vanajan seudulta, minka vuoksi vaakunaan on otettu maakunnan vaakunaeläimen ilveksen pää.

Vaakunan on suunnitellut Gustaf von Numers, ja se vahvistettiin käyttöön 26. marraskuuta 1957. Vaakunan selitys on ”punaisessa kentässä hopeinen, sinivaruksinen ilveksen pää; korvatöyhdöt mustat”.

Vaakuna ehti olla virallisessa käytössä vajaan kymmenen vuotta. Se siirtyi Wanaja-seuran isännöimäksi kotiseutuvaakunaksi vuonna 1967, kun Vanaja liittyi osaksi Hämeenlinnaa.

## Lähteet
*
HMS Colossus (1910)

**HMS Colossus** oli Britannian kuninkaallisen laivaston Colossus-luokan taistelulaiva.

## Valmistus

Alus tilattiin Scotts Shipbuilding and Engineering Companyltä Greenockista, missä köli laskettiin 8. heinäkuuta 1909. Alus laskettiin vesille 9. huhtikuuta 1910 ja otettiin palvelukseen 1911.

## Palvelus
 
Palvelukseen otettaessa alus liitettiin Kotilaivaston 2. taistelulaivaviirikköön. Ensimmäisen maailmansodan syttyessä *Colossuksesta* tehtiin 1. taistelulaivaviirikön lippulaiva Suureen laivastoon (). Se otti 1916 osaa Skagerrakin taisteluun kontra-amiraali Ernest Gauntin lippulaivana kapteenina Dudley Pound. Taistelussa alus oli ainoa brittiläinen taistelulaiva, johon osui vastustajan tykkituli. Kaksi osumaa eivät aiheuttaneet merkittäviä vaurioita ja pahemmat vauriot aiheutti etummaisen savutorven juureen osunut laukaus. Osumien seurauksena kaatui viisi miestä.

Sodan jälkeen alus muutettiin koululaivaksi, kunnes Washingtonin laivastosopimuksen seurauksena poistettiin 1920 käytöstä ja lopulta 1928 romutettiin.

## Lähteet

*
*

### Viitteet

## Aiheesta muualla
*Maritimequestin kuvagalleria HMS Colossus
* Worldwar1.co.uk
Licking Fingers

**Licking Fingers** on ruotsalainen riippumaton levy-yhtiö, jota on pyörittänyt indie pop -yhtye The Concretes. Levy-yhtiö on perustettu Tukholmassa joskus vuosien 1997 ja 1999 välillä. The Concretesin lisäksi yhtiön kautta on julkaistu 2000-luvun ensi vuosikymmenellä Frida Hyvösen ja El Perro del Marin tuotantoa. 

## Aiheesta muualla
*
HMS Ark Royal

**HMS Ark Royal** on ollut viiden Britannian Kuninkaallisen laivaston aluksen nimenä.

*Ark Royal (1587), 38-tykkinen ensimmäisen luokan linjalaiva
*HMS Ark Royal (1914), vesilentokoneiden emäläivä
*HMS Ark Royal (91), ensimmäinen lentotukialukseksi suunniteltu alus
*HMS Ark Royal (R09), Audacious-luokan lentotukialus
*HMS Ark Royal (R07), Invincible-luokan lentotukialus.
Astralwerks

**Astralwerks** on newyorkilainen levy-yhtiö, joka julkaisee pääasiassa elektronista musiikkia. Sen omistaa Virgin Records / EMI ja jakelijana toimii Yhdysvalloissa Caroline Distribution. Astralwerksille levyttäviä yhtyeitä ja artisteja ovat muun muassa Kraftwerk, The Future Sound of London, The Chemical Brothers, Röyksopp, Fatboy Slim, Basement Jaxx, Placebo ja The B-52's.

## Aiheesta muualla
* Astralwerks 
* 
* Astralwerks Discogs-sivustolla
Ark Royal (1587)

**Ark Royal** oli Englannin laivaston kaljuuna.

## Valmistus
Alus piti laskea vesille 12. kesäkuuta 1586 *Ark Raleigh* -nimisenä Deptfordin telakalta, missä se valmistui 1587. Alus oli rakennuttajan Walter Raleighin uusien periaatteiden mukaan suunnittelema nelimastoinen purjealus. Elisabet I osti aluksen vesillelaskettaessa nimeten sen samalla *Ark Royaliksi* ja luovutti sen Charles Howardille laivaston lippulaivaksi.

Alus oli etriä pitkä ja etriä leveä. Sen uppouma oli 692 tonnia. Aluksen aseistuksena oli 38 suusta ladattavaa pronssitykkiä. Näistä kahdeksan oli lyhytputkisia, raskaita kuulia ampuvia puolikartauneja, 12 pitkäputkisia 18 naulan kulveriinejä ja 12 yhdeksän naulan puolikulveriinejä.

## Palvelus
Alus otti osaa Espanjan Voittamattoman armadan tuhoamiseen Howardin lippulaivana. Taistelun jälkeen se johti alusten purjehtimisen ohi Firth of Forthin. Se oli edelleen lippulaiva, kun laivasto hyökkäsi 21. kesäkuuta 1596 Cádiziin. Hyökkäyksessä tuhottiin satamassa ollut Espanjan laivasto.

Seuraavan hallitsijan Jaakko I:n aikana *Ark Royalin*  kunnostaminen hyväksyttiin elokuussa 1606. Alus purettiin osiin ja rakennettiin uudelleen 1607–1608 Woolwichissa laivanrakentaja Phineas Pettin johdolla. Vesille laskettaessa 29. kesäkuuta 1608 alus nimettiin uudelleen *Anne Royaliksi* kuningatar Annen mukaan. Alus oli telakalta palatessaan muuttunut 40-tykkiseksi kuninkaalliseksi jahdiksi. Alus otettiin palvelukseen 1625 päällikkönään Thomas Love amiraali Edvard Cecilin lippulaivana epäonnisessa hyökkäyksessä Cádiziin.

Aluksesta piti tulla John Penningtonin lippulaiva, mitä varten sen olisi pitänyt siirtyä Medwayjokea ylöspäin 9. huhtikuuta 1636. Aluksen lähtiessä liikkeelle sen ankkuri oli kuitenkin edelleen pohjassa, mikä upotti sen keskelle jokea Tibury Hopen edustalle.

Aluksen nostaminen joesta tuli kalliimmaksi kuin sen rakentamiskustannukset ja lisäksi todettiin, että alus on korjauskelvoton. Aluksen jäännökset romutettiin 1638 Blackwallissa.

## Lähteet
*
*

### Viitteet
Fiddler’s Green

**Fiddler's Green** on myyttinen, paratiisimainen paikka, joka on osa erityisesti merenkävijöiden ja Yhdysvaltain ratsuväen kansanperinnettä. 

Fiddler's Greenillä soi jatkuvasti musiikki, riemu on loputon ja tanssi ainaista. On väitetty, että myytin juurina olisi ollut merirosvojen kehittämä kuolemanjälkeinen paikka, koska he eivät luonnollisesti uskoneet kelpaavansa taivaaseen. Ratsuväen tunnuslaulussa Fiddler's Green on paikka, jonne helvettiin matkalla oleva sotilas juuttuu ikuisiksi ajoiksi, koska vesi ei riitä juomapullossa helvettiin asti, ja sotilas joutuu aina palaamaan Fiddler's Greeniin juomaan maljoja vanhojen taistelutoveriensa kanssa.

Tarinalle on tarjottu useita lähteitä Homeroksen Odysseiasta sekä merirosvoista lähtien. Vanha irlantilainen legenda esittää sen muodossa, jossa maankiertäjä kantaa olallaan airoa, kunnes joku kysyy häneltä mikä hänellä on kantamuksenaan. Tässä muodossa siinä on selkeä viittaus kreikkalaiseen Odysseuksen taruun, jossa oraakkeli sanoo Tiresias-nimiselle miehelle, joka kysyy missä voisi elää onnellisena, että hänen pitää kävellä rannikolta sisämaahan päin airo olallaan, kunnes joku kysyy mikä kapine hänen olallaan on. Tiresiaksen tulee tehdä sillä paikalla uhrilahja ja asettua asumaan.

## Katso myös
* Elysion
* Paratiisi
* Tuonela
* Valhalla
Venesuksi

**Venesuksi** on Spede Pasasen keksimä moottoriveneen keulaan kiinnitettävä iskunvaimentimena toimiva lyhyt ja leveähkö jousitettu suksi, jonka ansiosta veden aallot eivät pääse lyömään veneen keulaan täydellä voimallaan rauhoittaen näin veneen kulkua. Historiallisesti talvikalastuksessa on käytetty hiihtosuksen kaltaista **rööki**-nimistä veneeseen kiinnitettävää apusuksea, jolla helpotettiin kalastusveneen vetämistä jäällä ja lumella.

## Lähteet
Ștefan Petrescu

**Ștefan Petrescu** (1. heinäkuuta 1931 Râmnicu Sărat, Romania – 1993) oli romanialainen pistooliampuja, olympiavoittaja ja MM-mitalisti.

Petrescu voitti olympialaisissa Melbournessa 1956 kultaa 25 metrin olympiapistoolissa. MM-kilpailuissa hän on saavuttanut pronssia Moskovassa 1958.

## Olympialaiset

## Lähteet
*
*
Renzo Morigi

**Renzo Morigi** (28. helmikuuta 1895 – 13. huhtikuuta 1962) oli italialainen pistooliampuja ja olympiavoittaja.

Morigi saavutti olympialaisissa kultaa 25 m olympiapistoolissa Los Angelesissa 1932.

## Lähteet
*
Henry Bailey

**Henry Marvin Bailey** (24. huhtikuuta 1893 Walterboro, Etelä-Carolina – 1. marraskuuta 1972 Walterboro, Etelä-Carolina) oli yhdysvaltalainen pistooliampuja ja olympiavoittaja.

Bailey voitti olympialaisissa kultaa 25 metrin olympiapistoolissa Pariisissa 1924.

## Lähteet
*
Nairana

**Nairana** tarkoittaa seuraavia asioita:

;Britannian kuninkaallinen laivasto
*Nairana-luokka, saattuetukialusluokka
*HMS Nairana (1917), vesilentokoneiden emälaiva
*HMS Nairana (D05), Nairana-luokan saattuetukialus
Homeoottinen geeni

**Homeoottinen geeni** eli *HOX-geeni* (myös isäntägeeni) ohjaa eläimillä kokonaisten rakenteiden kehitystä säätelemällä yksilönkehityksen aikana muiden geenien toimintaa. Ne antavat soluille niiden identiteetin eli viestin siitä, minkä rakenteen mitäkin osaa niiden on tarkoitus muodostaa alkionkehityksen aikana. Ihmisellä homeoottisia geenejä on 39 kappaletta. 

Homeoottinen geeni sisältää homeoboksin, joka ohjaa yksilönkehitystä. Läheskään kaikki homeoboksin sisältävät geenit eivät ole silti homeoottisia eli HOX-geenejä. Muita homeoboksin sisältäviä geenejä ovat muun muassa LIM-geenit.

## Katso myös

*Homeoboksi

## Lähteet

### Viitteet
Chazz Palminteri

**Chazz Palminteri** (alk. **Calogero Lorenzo Palminteri**, s. 15. toukokuuta 1952 New York City, New York, Yhdysvallat) on yhdysvaltalainen näyttelijä ja Oscar-ehdokas. Hänet tunnetaan muun muassa elokuvista *[[Jäähyväiset kummisedälle]]* (1993), *[[Luotisade Broadwaylla]]* (1994), *[[Epäillyt]]* (1994) ja *[[Queens – kovat korttelit]]* (2006). Hän on näytellyt myös televisiosarjoissa *[[Kojak]]*, *[[Dilbert (televisiosarja)|Dilbert]]*, *[[Wiseguy]]*, *[[Matlock (televisiosarja)|Matlock]]* ja *[[Dallas (televisiosarja)|Dallas]]*.

## Palkinnot
* Special Jury Prize (2006)
* Indie Hero (2004)
* Sant Jordi (1996)
* Independent Sprit Award (1995)
* NBR Award (1995)

## Ehdokkuudet
* Oscar Paras miessivuosa (1995)
* Screen Actors Guild Awards (1995)

## Yksityiselämä
Palminteri on naimisissa Gianna Ranaudon kanssa. He menivät naimisiin vuonna 1992. Heillä on kaksi lasta: poika Dante Lorenzo (s. 11 lokakuuta 1995) ja tytär Gabriella Rose (s. 21 joulukuuta 2002). Palminteri on amerikanitalialainen.

## Aiheesta muualla
*
Nagamichi Kuroda

**Nagamichi Kuroda** ( 24. marraskuuta 1889 – 16. huhtikuuta 1978) oli japanilainen lintutieteilijä.

Kuroda opiskeli eläintiedettä Tokion keisarillisessa yliopistossa. Hän teki tutkimusretkiä Japanin eteläisille saarille ja väitteli tohtoriksi 1924 Ryūkyūsaarilla tekemistään tutkimuksista. Kuroda toimi Japanin lintutieteellisen yhdistyksen puheenjohtajana 1947–1963.

Kuroda tutki lintuja myös Jaavalla ja kirjoitti aiheesta kaksiosaisen kirjan *Birds of the Island of Java* (1933-36). Hän kirjoitti myös kuvateoksen *Parrots of the World in Life Colours* (1975), teoksen kuvituksesta vastasi Fumito Yamashita. Teksti on sekä englanniksi että japaniksi. *Passeres* (1933) on hänen kolmas maineikas kirjansa.

Kuroda nimesi linnuista isokeijun (*Oceanodroma matsudairae*) ja joukon alalajeja.

## Lähteet
Violet Paddock

**Violet Paddock** on hahmo brittiläisessä *[[Pokka pitää]]* -komediasarjassa. Violetia näyttelee Anna Dawson.

Violet on Hyacinth Bucketin sisko. Violet asuu vedonvälittäjämiehensä Brucen kanssa isossa talossa, jossa on uima-allas, sauna ja tilaa ponille. Heillä on myös Mercedes-Benz ja kesähuvila Ibizalla. 

Violet on useimmiten hyvin itkuinen riideltyään miehensä Brucen kanssa, jolla on mieltymys pukeutua naisten vaatteisiin ja piileskellä puissa. Hän soittaakin usein Hyacinthille pyytääkseen tältä neuvoa riitoihinsa. Hyacinthin mielestä Violetin ei pitäisi ottaa Brucesta avioeroa, sillä muuten hän menettäisi upean talon uima-altaineen ja Mercedes-Benz-autoineen.
Aalborg Pirates

**Aalborg Pirates** eli **AaB Ishockey** on tanskalainen jääkiekkoseura Aalborgista Tanskasta. Joukkue pelaa jääkiekkoa Tanskan korkeimmalla sarjatasolla Metal Ligaenissa. Jääkiekko on kuulunut seuran lajivalikoimaan vuodesta 1967. Vuonna 1997 joukkue yhdistyi pienemmän seuran IK Aalborgin kanssa. Yhdistetty joukkue tunnettiin vuosina 1997–2003 nimellä Aalborg Ishockey Klub (AIK), kunnes uudeksi nimeksi vaihdettiin Aalborg Boldspilklub (AaB).

## Joukkue kaudella 2025–2026

### Valmennus & Joukkueenjohto
***Päävalmentaja:** Santeri Heiskanen 
***Apuvalmentaja:** Kasper H. Knudsen 
***Apuvalmentaja:** Daniel Johansson 
***Fysiikkavalmentaja:** Torben Keller 
***Toimitusjohtaja:** Ronny Larsen 

*Lähde: EliteProspects*

## NHL- ja WHA-pelaajat

* Robert Burakovsky
* Jozef Čierny
* Chris Dingman
* Milan Figala
* Dan Gratton
* Colin Greening

* Burke Henry
* Dmytro Jakušin
* Brad Ralph
* Shane Sims
* Roman Vopat

## Lähteet

## Aiheesta muualla
*Joukkueen kotisivut 
*Aalborg Pirates - Eliteprospects.com 
*Pirates Eurohockey-sivustolla
Ado-Ekiti

**Ado-Ekiti**, tunnetaan myös nimellä **Ado**, on kaupunki Ekitin osavaltiossa Lounais-Nigeriassa. Kaupungin väkiluku vuonna 2016 oli 465&nbsp;000 asukasta. Ado Ekitin asukkaat ovat etupäässä jorubia. Ado Ekitissä sijaitsee Ado Ekitin yliopisto, ja sillä on oma paikallinen televisio- ja radiokanava NTA Ado Ekiti. Ado Ekitissä toimii eri alojen yrityksiä kuten Odua Textile ja Odua Print.
__NOTOC__
## Historia
Ado Ekitin historia ulottuu aina 1400-luvulle saakka, jolloin siitä tehtiin Ekitin pääkaupunki. Britit ottivat Ado Ekitin hallintaansa vuonna 1893.

## Urheilu
Ado Ekitissä sijaitsee stadion, johon mahtuu 10&nbsp;000 ihmistä. Ado Ekitillä on myös oma kolmannen divisioonan jalkapallojoukkue.

## Lähteet

## Aiheesta muualla
Van Diemenin maa

**Van Diemenin maa** oli eurooppalaisten alkuperäinen nimi Tasmanian saarelle, joka on nykyään osa Australiaa. Nimi muutettiin Van Diemenin maasta Tasmaniaksi vuonna 1856. Alue oli brittiläiseen imperiumiin kuulunut itsehallinnollinen kruununsiirtomaa 1825–1856.

## Lähteet

## Aiheesta muualla
Smile.dk

**Smile.dk** on ruotsalainen bubblegum dance -duo. Se on tunnettu hiteistään *Butterfly*, *Boys*, *Golden sky* ja *Petite love*, jotka ovat esiintyneet myös pelissä Dance Dance Revolution. 

## Jäsenet

* Veronica Larsson
* Cecilia Reiskog
* Hanna Stockzell
* Malin Kernby
* Nina Boguist

Kaikki jäsenet ovat ruotsalaisia. 

## Samanlaisia artisteja

*Aqua
*Bambee
*Toy-Box
*Me & My

## Diskografia

### Singlet

* Butterfly
* Boys
* Mr. Wonderful
* Coconut
* Doo be di boy
* Dancing all alone
* Kissy kissy
* Domo domo domo
* Doki doki
* Golden sky
* Dragonfly
* Moshi Moshi

### Albumit
* Smile (1998)
* Future girls (2000)
* Smile paradise (2001)
* Golden sky (2002)
* Party around the world (2008)
* Forever (2017)

## Lähteet

## Aiheesta muualla
* Smile.dk:n virallinen sivusto 
* Smile.dk myspace sivustolla
* Smile.dk:sta tietoa fanisivulla.
Johnny Nguyen

**Johnny Nguyen** (s. 1974 Bình Dương, Vietnam) on vietnamilaissyntyinen, yhdysvaltalainen näyttelijä ja stuntmies. Hänet tunnetaan muun muassa televisiosarjoista *[[Martial Law]]*, *[[Alias (televisiosarja)|Alias]]* ja *[[Shield - lain varjolla]]* sekä elokuvista *[[Olimme sotilaita]]* (2002) ja *[[The Rebel]]* (2006). Nguyen on tehnyt stuntteja mm. elokuviin *[[Spider-Man – Hämähäkkimies]]* (2002), *[[Spider-Man 2 – Hämähäkkimies 2]]* (2004), *[[Collateral – väärä aika, väärä paikka]]* (2004), *[[Starship Troopers 2]]* (2004), *[[Merijalkaväen mies]]* (2005) ja *[[Serenity (elokuva)|Serenity]]* (2005).

## Ehdokkuudet
* Taurus Award (2003)
* Julayi (2011) Johnny 
* Iddarammayilatho (2013) East Ching Jiang

## Aiheesta muualla
*
Austin L. Rand

**Austin Loomer Rand** (16. joulukuuta 1905 Kentville, Nova Scotia – 6. marraskuuta 1982 Lake Placid, Florida) oli kanadalainen eläintieteilijä.

Rand suoritti kandidaatin tutkinnon Acadian yliopistossa, jossa hänestä tehtiin kunniatohtori 1961. Opiskellessaan Cornellin yliopistossa 1929 hän teki tutkimusretken Madagaskarille ja keräsi sieltä lintuja. Aineistosta hän laati väitöskirjansa. Retkellä hän tutustui Richard Archboldiin, filantrooppiin ja eläintieteilijään, ja heistä tuli elinikäiset ystävykset. Archbold rahoitti ja johti useita tutkimusretkiä Uuteen-Guineaan 1930-luvulla, ja Rand oli mukana varajohtajana. Vuonna 1941 Rand auttoi Archboldin perustaman biologisen aseman toiminnassa Lake Placidissa Floridassa ja muutti sinne jäätyään eläkkeelle.

Vuonna 1942 Rand sai assistentin viran Kanadan kansallismuseosta, nykyisin Canadian Museum of Nature, jossa hän työskenteli ornitologi Percy A. Tavernerin ja nisäkästutkija Rudolph Martin Andersonin kanssa. 1947–1955 Rand toimi Field Museum in Chicagon lintuosaston kuraattorina ja 1955–1970 museon eläintieteen laitoksen johtavana kuraattorina.

Rand toimi American Ornithologists' Unionin puheenjohtajana 1962–1964 ja kirjoitti säännöllisesti yhdistyksen lehteen *The Auk*.

Rand nimesi useita uusia lintulajeja, kuten kultahuntulavastajan (*Archboldia papuensis*) ja idänvuorikehrääjän (*Aegotheles archboldi*), molemmat Archboldin kunniaksi.

## Teoksia
* *Handbook of New Guinea birds* (1967).
* *Ornithology: An introduction* (1969).
* *Birds of North America* (1971).
* *Animal Life of North America* 

## Lähteet
* Alibris
* Amazon.co.uk

### Viitteet
Creekit

**Creekit** ovat Amerikan alkuperäisasukkaita, jotka tunnetaan myös heidän alkuperäisellä nimellään *muscogeet*, jolla voidaan nykyisin tarkoittaa useita eri intiaaniheimoja. Suurin osa creekeistä asuu Oklahomassa ja Alabamassa, mutta heidän alkuperäiset asuinalueensa ulottuivat myös Georgiaan ja Floridaan. He kuuluivat niin sanottujen viiden sivistyneen heimon joukkoon.

## Historia
Creekien esi-isät olivat osa Mississippin kulttuuria  ja he asuivat nykyisen Tennesseen ja Alabaman alueella. He eivät muodostaneet samanlaista kiinteää kokonaisuutta heimona kuin muut intiaaniheimot, vaan creek-heimo koostui suurimmaksi osaksi itsenäisistä kyläyhteisöistä.

Yhdysvaltain vapaussota jakoi creekit kahteen osaan. Etelässä asuvat creekit olivat puolueettomia, ja pohjoisessa asuvat taistelivat brittien puolella. Kun sota päättyi 1783, Iso-Britannia luovutti creekien alueet Yhdysvalloille. Alexander McGillivray nousi creekien johtajaksi ja onnistui neuvottelemaan Yhdysvaltojen kanssa sopimuksen, jossa Yhdysvallat tunnusti creekien itsehallinnon, tosin suuria alueluovutuksia vastaan. Yhdysvallat petti sopimuksen McGillivrayn kuoleman jälkeen ja yhä suurempia osia creekien alueita liitettiin Georgian osavaltioon. George Washington määräsi, että intiaanit olisi sopeutettava länsimaiseen kulttuuriin ja tätä tehtävää hoitamaan valittiin Benjamin Hawkins. Hän opetti creekeille eurooppalaisen tekniikan hyödyntämistä maataloudessa ja creekeistä tuli yksi viidestä sivistyneestä heimosta. Kehitys katkesi kuitenkin creek-sotaan 1812.

Creek-sota alkoi creekien sisällissotana, mutta Yhdysvallat sekaantui siihen nopeasti. Sotaa käytiin amerikkalaisten ja amerikkalaismielisten creekien ja uudistuksia vastustavien creekien välillä. Sota päättyi 1814 ja sen seurauksena creekit joutuivat luovuttamaan alueensa Yhdysvalloille. Myös amerikkalaisten puolella taistelleet creekit joutuivat luovuttamaan alueensa. Alabaman osavaltio muodostettiin suurimmaksi osaksi creekien luovuttamalle maalle. Maaluovutukset johtivat siihen, että monet creekit pakenivat Floridaan, jossa heistä muodostui seminolien heimo.

## Nykypäivä
Suurin osa creekeistä asuu Oklahomassa, jonne heidät siirrettiin monien muiden heimojen mukana 1834, mutta myös Alabamassa on creekien reservaatti. Kuten monien muidenkin intiaani-heimojen, myös creekien talous perustuu suurilta osin kasinoihin ja matkailuun. Creekien yhteishenkeä pidetään yllä festivaalein ja esimerkiksi haavipalloturnauksin.

## Lähteet
Y6 ja Y7

**Y6** oli ruotsalainen dieselmoottorivaunusarja, jota valmistettiin Ruotsin valtionrautateille vuosina 1953–1961 yhteensä 378 kappaletta. Samalla valmistettiin 321 kappaletta liitevaunuja. Moottorivaunuja valmistivat Hägglund & Söner, Aktiebolaget Svenska Järnvägsverkstäderna, Kalmars Mekaniska Verkstad ja Eksjöverken. Yksiköt olivat käytössä Ruotsin sähköistämättömällä rataverkolla 1950-luvulta aina 1980-luvulle. Sähköistetyille rataosuuksille oli omat sähkömoottorivaunutyyppinsä, X16 ja X17. Ensimmäiset Y6:et aloittivat liikenteen Bodenin ja Haaparannan välillä.

## Versiot
Alkuperäinen versio oli Y6, jota valmistettiin vuosina 1953–1957 yhteensä 251 kappaletta. Sen istuimet olivat yksinkertaiset ja pienet, paikkaluvuksi saatiin 53. Viimeinen Y6 poistettiin liikenteestä vuonna 1983, mutta joitakin niistä muunnettiin ratatyövaunuiksi. Vaunuja myös myytiin 26 kappaletta Tanskaan yksityisradoille.

Uudemmassa Y7:ssä oli kookkaammat istuimet ja paikkaluku oli ainoastaan 47. Niitä valmistettiin vuosina 1957–1960 yhteensä 122 kappaletta. Lisäksi seitsemän Y6:ta ja Y8:aa muutettiin Y7-sarjaan. Viisi niistä on myyty Norjan valtionrautateille ja tanskalaisille yksityisradoille. Y7-versiot olivat Ruotsissa käytössä vuoteen 1989.

Y8 oli nopeampikulkuisempi versio käytettäväksi Keski-Ruotsin radoilla. Ne oli muutettu aiemmasta Y6-versiosta.

Y6- ja Y7-sarjan moottorivaunuihin perustuvat Suomessa käytössä olleet *[[Dm7|lättähatut]]* eli Dm6- ja Dm7-sarjat, jotka valmisti suomalainen Valmet ruotsalaiselta Hilding Carlssonilta hankitulla lisenssillä. 

## Aiheesta muualla

*Järnväg.net – Y6
Rungsted Seier Capital

**Rungsted Seier Capital** on tanskalainen jääkiekkoseura, jonka kotipaikka on Rungsted. Joukkue pelaa Tanskan pääsarjassa Metal Ligaenissa. Seura toimi aiemmin nimellä **Rungsted Cobras**, mutta se vaihtoi nimeä 2004. Joukkue pelaa silti edelleen Rungstedissa, ja se on voittanut Tanskan mestaruuden vuonna 2003.

## Joukkue kaudella 2025–2026

### Valmennus & Joukkueenjohto
* **Päävalmentaja:** Håkan Åhlund 
* **Apuvalmentaja:** Marcus Olsson 
* **Puheenjohtaja:** Robert Mørkegaard Gertsen 
* **Toimitusjohtaja:** Joachim Holten Møller 

*Lähde: EliteProspects*

## NHL-pelaajat

* Fabian Brunnström
* Brad DeFauw
* Steve Graves
* Arto Javanainen
* Kent McDonell
* Brendon Nash

* Cristopher Nihlstorp
* Patrick Russell
* Jonas Røndbjerg
* Alexander True
* Mike Vernace
* Igor Vjazmikin

## Lähteet

## Aiheesta muualla
*Rungsted Ishockey Klubin kotisivut
ERP

**ERP** lyhennettä käytetään seuraavista asioista:

*ERP, Enterprise Resource Planning, yritysten käyttöön suunnattu toiminnanohjausjärjestelmä.
*ERP, tapahtumasidonnainen herätepotentiaali aivoissa.
*ERP, Euroopan rakennusperintöpäivät
*European Recovery Program, Marshall-apu
*ErP (EU-direktiivi) on lyhenne sanoista Energy-related Products Directive, joka on uusi nimitys entiselle EuP:lle (Energy-using Products Directive). EuP-direktiivi otettiin EU:ssa käyttöön vuonna 2005, jotta Kioton sopimuksen mukainen vaatimus CO2-päästöjen vähentämiseksi 20%:lla vuoteen 2020 mennessä saavutettaisiin. Direktiivin uusi nimitys ErP otettiin käyttöön vuonna 2009.
Pico Cristóbal Colón

**Pico Cristóbal Colón** on Kolumbian korkein vuori ja prominenssiltaan maailman viidenneksi suurin vuori. Lähin sitä korkeampi vuori on Cayambe 1&nbsp;288 kilometrin päässä. Huipulla on pysyvä lumipeite, kuten muillakin läheisillä vuorilla. Vuori kuuluu erilliseen Sierra Nevada de Santa Martan vuoristoon Andien lähellä.

On mahdollista, että lähellä sijaitseva Pico Simón Bolívar on Pico Cristóbal Colónia korkeampi. Siinä tapauksessa Pico Simón Bolívar on sekä Kolumbian korkein että prominenssiltaan maailman viidenneksi suurin vuori.

## Katso myös
*Luettelo suurimmista prominensseista
*Luettelo maiden korkeimmista kohdista

## Lähteet
Young Noble

**Young Noble** oik. **Rufus Cooper III** (21. maaliskuuta 1978 Sierra Madre, Kalifornia, Yhdysvallat – heinäkuu 2025 Atlanta, Georgia, Yhdysvallat) oli yhdysvaltalainen rap-artisti. Hän kuului Tupac Shakurin perustamaan Tha Outlawz -rap-yhtyeeseen.

Rufus Cooper syntyi 1978 Kalifornian Sierra Madren kaupungissa. Hän muutti kahdeksanvuotiaana New Jerseyyn, missä hän myös myöhemmin tapasi Tha Outlawzin tulevat jäsenet Yaki Kadafin ja Hussein Fatalin.

Young Noblen ensiesiintyminen oli Shakurin albumilla *[[The Don Killuminati: The 7 Day Theory]]*, joka julkaistiin Shakurin pseudonyymillä Makaveli. Hän oli mukana kappaleilla ”Bomb First (My Second Reply)”, ”Hail Mary”, ”Life of an Outlaw” ja ”Just Like Daddy”. Young Noblen ensimmäinen sooloalbumi *[[Noble Justice]]* julkaistiin 2002. 2010-luvulla hän julkaisi albumit *Son Of God* (2012), *Powerful* (2016) ja *3rd Eye View* (2019). Viimeiset albuminsa hän julkaisi vielä kuolemaansa edeltävänä vuonna. Sooloalbumiensa lisäksi hän teki yhteistyöprojekteja toisten Outlawzin jäsenten sekä esimerkiksi Krayzie Bonen ja Layzie Bonen kanssa.

Young Noble teki itsemurhan Atlantassa heinäkuussa 2025.

## Diskografia

### Sooloalbumit

*2002: ''Noble Justice''
*2010: *Noble Justice: The Lost Songs*
*2012: *Son Of God*
*2016: *Powerful*
*2019: *3rd Eye View*
*2023: *Outlaw University*
*2023: *Lucky Number 7*
*2024: *Positive Vibes Only*
*2024: *The Last Outlaw*

### Albumit joissa mukana

* 2002: *Street Warz* (JT the Bigga Figgan kanssa)
* 2006: ''Thug Brothers'' (Layzie Bonen kanssa)
* 2006: ''Against All Oddz'' (E.D.I. Meanin kanssa)
* 2006: *Soldier 2 Soldier* (stic.manin kanssa)
* 2007: *Thug in Thug Out* (Hussein Fatalin kanssa)
* 2008: *All Eyez on Us* (Lil' Flipin kanssa)

## Aiheesta muualla

* OfficialOutlawz.com 

## Lähteet
The Great Gildersleeve

**The Great Gildersleeve** oli yhdysvaltalainen tilannekomediasarja, jota esitettiin radiossa 1941–1957 ja televisiossa 1955–1956. Sarjan päähahmo Throckmorton P. Gildersleeve teki ensiesiintymisensä radiokuunnelmasarjassa *[[Fibber McGee and Molly]]*, ja *The Great Gildersleeve*a pidetään historian ensimmäisenä spin-off-sarjana.

Pääroolia esitti kesäkuuhun 1950 asti Harold Peary. Pearyn ilmoittua lopettavansa hänet korvattiin Willard Watermanilla, jonka ääni muistutti huomattavasti Pearyn ääntä. Waterman myös näytteli Gildersleeveä sarjan lyhytikäisessä televisioversiossa.

Sarjan pohjalta tehtiin myös neljä elokuvaa: *The Great Gildersleeve* (1942), *Gildersleeve’s Bad Day* (1943), *Gildersleeve on Broadway* (1943) ja *Gildersleeve's Ghost* (1944).

## Lähteet

## Aiheesta muualla
*Radiosarjan jaksoja kuunneltavissa Real Audio -formaatissa
SønderjyskE Ishockey

**SønderjyskE Ishockey** on tanskalainen jääkiekkoseura. Joukkue pelaa Tanskan pääsarjassa Metal Ligaenissa. Joukkue on yksi SønderjyskEn jaostoista. Seuralla on myös toimintaa jalkapallossa ja käsipallossa. Seura on kotoisin pienestä Vojensin kaupungista.

## Joukkue kaudella 2025–2026
*(Tilanne 25. marraskuuta 2025)*

### Valmennus & Joukkueenjohto
***Päävalmentaja:** Anders Førster 
***Apuvalmentaja:** Casper Stockfisch 
***Apuvalmentaja:** Erik Vikström 

*Lähde: EliteProspects*

## NHL-pelaajat

* Éric Bertrand
* Ryan Bonni
* Tony Cimellaro
* Patrick Dwyer
* Kevin Henderson
* Brett Lysak
* Alfie Michaud

* Rod Pelley
* Warren Peters
* Ray Podloski
* Todd Reirden
* Marc Rodgers
* MacGregor Sharp

## Lähteet

## Aiheesta muualla
*Joukkueen kotisivut 
*SønderjyskE - Eliteprospects.com
Dravidat

**Dravidat** ovat Intiassa, Pakistanissa, Sri Lankassa ja muualla eteläisessä Aasiassa asuvia kansoja, jotka puhuvat dravidakieliä. Dravidakansoihin kuuluvat muiden muassa tamilit.

## Lähteet
Heksyyni

**Heksyyni** on kuuden hiiliatomin ja kymmenen vetyatomin muodostama kemiallinen yhdiste, jossa on joidenkin hiiliatomien välillä oltava yksi kovalenttinen kolmoissidos. Heksyyni kuuluu hiilivetyihin ja tarkemmin luokiteltuna alkyyneihin, joita ovat myös etyyni, propyyni, butyyni, pentyyni, oktyyni, nonyyni ja dekyyni. Heksyynin molekyylikaava on C6H10.

## Heksyyneja
*1-heksyyni, CAS-numero 693-02-7
*2-heksyyni, CAS-numero 764-35-2
*3-heksyyni, CAS-numero 928-49-4

## Aiheesta muualla
*ChemBlink: 1-Hexyne
Antoon Emeric Marcel De Roo

**Antoon Emeric Marcel De Roo** (1936 – 25. helmikuuta 1971) oli lintutieteilijä, joka tutki afrikkalaisia lintuja.

De Roo tutki museolintuja Tervurenissa sijaitsevassa "Musée Royal de l’Afrique Centrale" museossa.

Vuonna 1967 De Roo nimesi edwardjärvenbulbulin (*Chlorocichla prigoginei*) Brysselissä ilmestyneessä *Revue de zoologie et de botanique africaines* -julkaisussa. De Roo nimesi myös sokkokiitäjien suvun *Schoutedenapus*.

## Lähteet
Rajaton valta

**Rajaton valta** on poliittinen jännityselokuva vuodelta 1997. Sen on ohjannut Clint Eastwood, joka näyttelee siinä myös pääosaa. Se pohjautuu David Baldaccin samannimiseen kirjaan. 

## Juoni
Mestarivaras Luther Whitney (Eastwood) haluaa lopettaa riskialttiin työnsä ja vetäytyä taiteen pariin. Hän päättää kuitenkin tehdä vielä yhden ison keikan miljonääri Walter Sullivanin (Marshall) asuntoon tämän ollessa ulkomailla. Kaikki sujuu hyvin Lutherin kerätessä säkkiinsä timantteja ja koruja, kunnes hän kuulee jonkun tulevan. Se on Sullivanin vaimo, joka ei lähtenytkään miehensä mukaan, ja itse Yhdysvaltain presidentti Allen Richmond (Hackman), joka on Sullivanin hyvä ystävä. Luther menee piiloon ja näkee heidän kuhertelevan. Leikki yltyy rajuksi ja alkaa suoranainen tappelu, joka päättyy presidentin turvamiesten (Glenn ja Haysbert) ampuessa naisen. Kun he ovat siistineet paikat ja keksineet peitetarinan, he näkevät Lutherin joka juuri ja juuri pääsee karkuun. Hän aikoo paeta maasta, mutta kun hän näkee TV:ssä presidentin valehtelevan ja pahoittelevan Sullivanille vaimon kuolemaa, Luther päättää, ettei aiokaan paeta, vaan aikoo laittaa hänet vastuuseen.

## Aiheesta muualla
* 
* 
* ''Rajaton valta'' Allmoviessa
Johan Kröger

**Johan Ferdinand Kröger** () oli suomalainen jääkärikapteeni.  

## Perhetausta
Hänen vanhempansa olivat asioitsija Juho Abraham Kröger ja Hilda Maria Tikkanen. Hänet vihittiin avioliittoon vuonna 1904 Lydia Juhlenskyn kanssa, josta hän erosi vuonna 1909. 

## Opinnot
Kröger kävi viisi luokkaa reaalilyseota. Hän suoritti asevelvollisuutensa 6. Suomalaisesta tarkk'ampujapataljoonassa Mikkelissä vuosina 1899–1901.

## Jääkärikausi

Kröger työskenteli lennätinreviisorina Lennätinlaitoksessa ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 7. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.

## Suomen sisällissota
Kröger saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan Päämajan radioasemalle.

## Sisällissodan jälkeinen aika
Sisällissodan jälkeen Kröger määrättiin Valamon radioaseman päälliköksi. Armeijasta hän erosi 5. marraskuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Pyhäjärven suojeluskuntaan, missä hän palveli 1. elokuuta 1920 saakka. Kröger menehtyi 25. tammikuuta. 1921 tapaturmeisesti.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 
* 

### Viitteet
Ruskeat levät

**Ruskeat levät** tai **sukasiimaiset** (*Heterokontophyta* tai *Stramenopila*) on *[[Chromalveolata]]*-kuntaan kuuluva kehityslinja, johon kuuluu noin 10&nbsp;500 levämäistä ja sienimäistä eliölajia. Ruskeat levät on esitetty joko luokkina ruskeiden levien kaaressa tai erillisinä kaarina *Chromalveolata*-kunnassa. Näistä luokitteluvaihtoehdoista huolimatta ne muodostavat monofyleettisen eli kehityshistoriallisesti yhtenäisen taksonin. Ruskeiden levien taksonia ei pidä käsitteellisesti sekoittaa ruskoleviin, jotka ovat ruskeiden levien eräs alaryhmä.

Suurin osa ruskeisiin leviin kuuluvista taksoneista on erilaisia yhteyttäviä leviä, jotka käsittävät kaikenkokoisia organismeja yksisoluisista piilevistä aina valtamerten monikymmenmetrisiin ruskoleviin. Levien lisäksi ruskeiden levien kehityslinjaan kuuluu erilaisia ulkoisilta olemuksiltaan sienimäisiä eliöitä, kuten munasienet, joihin lukeutuu esimerkiksi perunaruttoa aiheuttava *Phytophthora infestans*. Näitä sienimäisiä ryhmiä on kutsuttu myös leväsieniksi. Sienimäisten ryhmien kuuluminen samaan kehityslinjaan levämäisten kanssa on selvinnyt vasta 1990-luvulla molekulaaristen tutkimusmenetelmien (mm. DNA- ja RNA-analyysit) käyttöönoton jälkeen. Sitä ennen niitä pidettiin alkeellisina sieninä. 

Yhteyttävät ruskeat levät saivat alkunsa, kun ruskeiden levien kantamuoto otti soluunsa endosymbiontiksi varhaisen punalevän tai glaukofyytin. Evoluution kuluessa endosymbiontti surkastui, ja nykyään siitä on jäljellä ruskeiden levien viherhiukkasten ympärillä oleva ylimääräinen kalvopari. Ruskeiden levien sienimäiset eliöryhmät ovat joko eriytyneet omiksi ryhmikseen ennen tämän endosymbioosin tapahtumista tai sitten ne ovat menettäneet viherhiukkaset evoluution kuluessa. Ruskeat levät ovat huomattavasti nuorempi eliöryhmä kuin kasvit ja viherlevät sekä punalevät. Varhaisimmat fossiilit ovat liitukaudelta noin 120 miljoonaa vuotta vanhoista kerrostumista. Eri ryhmien evoluutio on ollut nopeaa, ja esimerkiksi suurilla ruskolevillä tavattavat huomattavan erikoistuneet sekovarsirakenteet, jotka muistuttavat suuresti kasvien juuria, varsia ja lehtiä, ovat kehittyneet paljon nopeammin kuin kasvien ja viherlevien vastaavat rakenteet.

Ruskeiden levien kantamuodolla on ollut kaksi uintisiimaa eli flagellaa. Nykyäänkin tähän ryhmään kuuluvilla eliöillä on yleensä uintisiimallinen elämänvaihe. Toisessa uintisiimassa on pitkin sen pituutta kahdessa rivissä jäykkiä sukasia eli mastigoneemoja, joiden vuoksi ruskeita leviä on kutsuttu myös *sukasiimaisiksi*. Piilevillä uintisiimat ovat evoluution kuluessa hävinneet, poikkeuksena joidenkin lajien sukusolut. Ruskolevillä puolestaan uintisiimallisia ovat parveiluitiöt.

## Polveutuminen
Ruskeisiin leviin kuuluvien eliöryhmien keskinäiset sukulaisuudet ovat alkaneet hahmottua molekyylisystemaattisilla menetelmillä. Vuonna 2009 niiden polveutuminen on esitetty seuraavasti: 

## Lähteet
*Rikkinen, Jouko: Leviä, sieniä ja leväsieniä. Yliopistopaino, 1999. 
*Graham, L.E; Graham, J; Wilcox, L. W.: Algae. Benjamin-Cummings, 2008. 
### Viitteet
Scott Young

**Scott Allen Young** (s. 1. lokakuuta 1967 Clinton, Massachusetts, Yhdysvallat) on yhdysvaltalainen entinen ammattilaisjääkiekkoilija. Pelipaikaltaan hän oli oikea laitahyökkääjä. Pitkällä NHL-urallaan Young pelasi 1181 ottelua, tehden 342 maalia ja 414 syöttöpistettä yhteensä 756 tehopistettä.

## Peliura
### Junioriura
Young aloitti uransa high schoolinsa St. Mark's Lionsin joukkueessa puolustajana vuonna 1984 ja hän pääsi pelaamaan vuoden 1985 nuorten MM-kisoihin. High schoolin jälkeen Young siirtyi Bostonin yliopiston joukkueeseen kahdeksi vuodeksi. Hän kehittyi juniorina etenkin nopeaksi luistelijaksi, yläpään karvaajaksi ja tarkaksi laukojaksi, joten hän siirtyi laitahyökkääjäksi. Young osallistui nuorten MM-maajoukkueeseen myös 1986 ja 1987. Hartford Whalers varasi nuoren hyökkääjän vuoden 1986  numerolla 11.

### Ammattilaisura

Youngista tuli ammattilainen, kun hän solmi sopimuksen Hartfordin kanssa kaudeksi . Ensimmäisellä kaudellaan hän pelasi vain 13 ottelua, mutta jo seuraavalla kaudella  Young pelasi miltei täyden kauden. Ammattilaisuransa kolmas kausi oli hänen ensimmäinen yli 20 maalin kautensa, ja samalla hän nousi Hartfordin luottopelaajiin. Kausi  ei kuitenkaan alkanut odotetusti, ja Young sai 34 ottelussa aikaan vain 6 maalia ja 9 syöttöä. Hartford myikin Youngin Pittsburgh Penguinsiin vaihdossa Rob Browniin. Pittsburgh voitti tuolla kaudella Stanley Cupin, jolloin Young pääsi juhlimaan ensimmäistä mestaruuttaan.

Kauden päätyttyä Youngin ja Pittsburghin välille tuli erimielisyyksiä ja voimassa olleesta sopimuksesta huolimatta hän siirtyi kaudeksi 1991–1992 HC Bolzanon joukkueeseen, joka pelasi sekä Italian Serie A:ssa että Alpenligassa. Youngin Euroopan visiitti jäi kuitenkin vain kauden mittaiseksi, kun Pittsburgh myi oikeutensa Youngiin Quebec Nordiquesille kaudella  Bryan Fogartya vastaan. Young palasi NHL:ään ja Quebecissä hänen uransa lähti jälleen nousuun ja hän pysyi seuran organisaatiossa kauteen  asti, vaikka seura muutti Quebecistä Coloradoon 1995. Kauden  työsulun aikana Young kävi pelaamassa viisi ottelua Saksan DEL-liigassa Frankfurt Lionsin ja EV Landshutin riveissä. Colorado Avalanchen paidassa Young voitti toisen Stanley Cupinsa kaudella .

Sopimuksen päätyttyä Young teki kauden mittaisen sopimuksen Mighty Ducks of Anaheimin kanssa. Anaheim ei selvinnyt pudotuspeleihin ja kaudeksi  Young siirtyi St. Louis Bluesiin. St. Louisissa hän pelasi neljä kautta, joista  oli hänen uransa paras tehoin 44 maalia ja 30 syöttöä. Neljän kauden jälkeen Young siirtyi vapaana agenttina Dallas Starsiin, jossa hän pelasi tuhannen NHL-ottelunsa. Samalla hänen tehonsa alkoivat hiipua. 

 2004–2005 Young pelasi kolme ottelua Central Hockey Leaguen Memphis Riverkingsissä. Työsulun jälkeen Young palasi vielä kertaalleen St. Louisiin, jossa hän lopetti uransa kauden  päätteeksi.

### Kansainväliset pelit

Young edusti Yhdysvaltain jääkiekkomaajoukkuetta nuorten MM-kisoissa 1985, 1986 ja 1987.

Hän pelasi myös jääkiekon MM-kisoissa 1994, sekä maailmancupissa 1996 ja vuosien 1988, 1992 ja 2002 talviolympialaisissa.

## Tilastot

## Lähteet
* 
* 
* 

### Viitteet
Alexandre Prigogine

**Alexandre Prigogine** (12. huhtikuuta 1913 Moskova – 7. toukokuuta 1991 Bryssel) oli venäläis-belgialainen lintutieteilijä, kemisti ja geologi.

Prigogine muutti perheensä mukana Saksaan pakoon Venäjän vallankumousta. Belgiaan he muuttivat vuonna 1929. Hän väitteli kemian tohtoriksi Brysselin yliopistossa ja muutti Belgian Kongoon 1938 tutkimaan mineraaleja. Vuonna 1946 hän tapasi Henri Schoutedenin Tervurenissa ja tämä innosti Prigoginea keräämään lintuja ja osallistumaan Kongon linnuston kartoittamiseen. Prigogine lähetti paikallisia keräilijöitä eri puolille Kongoa ja keräsi yli 20&nbsp;000 linnunnahan kokoelman.

Alexandre Prigoginen veli Ilya Prigogine sai kemian Nobel-palkinnon vuonna 1977.

Prigogine löysi muutamia uusia lintulajeja ja alalajeja. Hän nimesi ainakin kongonkiitäjän (*Schoutedenapus schoutedeni*).

## Lähteet
* Muistokirjoitus (''The Ibis'')
### Viitteet
Harry Orvomaa

**Harry Emanuel Zwi Orvomaa**  (vuoteen 1944 **Orscholik**; 14. maaliskuuta 1927 Helsinki – 9. syyskuuta 1990 Helsinki) oli suomalainen muusikko ja Scandia-musiikin toimitusjohtaja. 

Hänen vanhempansa olivat Rachel (o.s. Fiedler) ja Alter Samuel Orscholik. Äiti oli takkikauppias, hänellä oli liike Fredrikinkadulla Helsingissä, ja isällä oli pukutehdas Star. Nimi Orscholik suomalaistettiin 1940-luvun alussa muotoon Orvomaa.

Orvomaa soitti rumpuja, tyylilajinaan jazz. Hän ajautui musiikkibisnekseen harrastuksensa kautta ja kehitti itselleen ”hittivainun” eli löysi kappaleita, jotka olivat juuri suomalaiseen makuun ja toteutti ne hyvin käännettyinä ja sovitettuina, sovittajana usein Jaakko Salo. Orvomaa teki elämäntyönsä Scandia-Musiikin toimitusjohtajana ja hänen löytöjään olivat monille suomalaisille rakkaat tähdet, kuten Danny ja Johnny. Scandia-Musiikki oli ensimmäinen suomalainen kustantamo ja levy-yhtiö, jolla oli kuukausipalkkaisia sanoittajia ja suomentajia. Heitä oli muun muassa Juha Vainio.

Orvomalla oli lukuisia luottamustehtäviä alan järjestöissä, kuten Teosto ry:ssä, Musiikin tiedotuskeskuksessa (nyk. FIMIC), Suomen Musiikkikustantajat ry:ssä sekä Ääni- ja kuvatallennetuottajat ÄKT r:ssä.

Orvomaa on haudattu Helsingin juutalaiselle hautausmaalle.

## Lähteet

## Aiheesta muualla
*
*Pomus.net
Valkopäälepinkäiset

**Valkopäälepinkäiset** (*Eurocephalus*) on lepinkäisten heimoon kuuluva varpuslintusuku. Siihen kuuluu kaksi lajia:
* Liitolepinkäinen (*Eurocephalus rueppelli*)
* Valkolakkilepinkäinen (*Eurocephalus anguitimens*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Eurocephalus
666 (Billy Talentin albumi)

**666 Live** on kanadalaisen Billy Talentin vuonna 2007 julkaisema live-DVD-kokoelma, jossa on Billy Talentin Brixtonin ja Düsseldorfin keikalta nauhoitetut DVD:t ja Düsseldorfin keikalta äänitetty CD. 

## Sisältö
### Standardipainos

**Live-DVD Brixtonista**

# This Is How It Goes
# Devil In A Midnight Mass
# This Suffering
# Standing In The Rain
# Navy Song
# Worker Bees

**Live-DVD Düsseldorfista**

# Line & Sinker
# The Ex 
# Surrender
# Prisoners Of Today
# River Below
# Red Flag 

**Live-DVD Nürnbergistä**

# Perfect World
# Sympathy 
# Try Honesty 
# Nothing To Lose
# Fallen Leaves
# Red Flag

**Live-CD Düsseldorfista**

# This Is How It Goes
# Devil In A Midnight Mass
# This Suffering
# Line & Sinker
# Standing In The Rain
# The Navy Song
# Worker Bees
# The Ex
# Surrender
# Prisoners Of Today
# Fallen Leaves
# Perfect World
# Sympathy
# Try Honesty
# Nothing To Lose
# River Below
# Red Flag

### Deluxe-painos

**Brixtonin DVD**

# This Is How It Goes
# Devil In A Midnight Mass
# This Suffering
# Line & Sinker
# Standing In The Rain
# The Navy Song
# Worker Bees
# The Ex
# Prisoners of Today
# Fallen Leaves
# Perfect World
# Sympathy
# Try Honesty
# Nothing To Lose
# River Below
# Red Flag

**Düsseldorfin DVD**

# This Is How It Goes
# Devil In A Midnight Mass
# This Suffering
# Line & Sinker
# Standing In The Rain
# The Navy Song
# Worker Bees
# The Ex
# Surrender
# Prisoners Of Today
# Fallen Leaves
# Perfect World
# Sympathy
# Try Honesty
# Nothing To Lose
# River Below
# Red Flag

**Live-CD Düsseldorfin keikalta**

# This Is How It Goes
# Devil In A Midnight Mass
# This Suffering
# Line & Sinker
# Standing In The Rain
# The Navy Song
# Worker Bees
# The Ex
# Surrender
# Prisoners Of Today
# Fallen Leaves
# Perfect World
# Sympathy
# Try Honesty
# Nothing To Lose
# River Below
# Red Flag